Държавен вестник, бр. 43, 2012 г., стр. 39

БРОЙ  43	
Д Ъ Р Ж А В Е Н  В Е С Т Н И К 	
СТР.  39  
(3) При електронната обработка по пред­
ходната алинея автоматизирано се извършва 
проверка дали адресът, посочен в заявлението 
за постоянен адрес и/или адресната карта за 
настоящ адрес, се съдържа в националния кла-
сификатор на настоящите и постоянните адреси.
(4) Когато адресът от заявлението за посто-
янен адрес или от адресната карта за настоящ 
адрес е включен в националния класификатор 
на настоящите и постоянните адреси, на лицето 
се издава Удостоверение за постоянен адрес 
или Удостоверение за настоящ адрес по образ­
ци, утвърдени с наредбата по чл. 24, ал. 2 от 
Закона за гражданската регистрация.
(5) Органът по чл. 92, ал. 1 от Закона за 
гражданската регистрация съхранява подадените 
заявления за постоянен адрес и/или адресни 
карти за настоящ адрес за срок 5 години.
Г л а в а  ш е с т а
РЕД ЗА ДОСТЪП И ЗА ПРЕДОСТАВЯНЕ 
НА ДАННИ ОТ РЕГИСТРИТЕ
Раздел І
Предоставяне на данни
Чл. 141. Данните от регистрите се предос-
тавят при спазване разпоредбите на Закона за 
гражданската регистрация, на Закона за защита 
на личните данни и на други специални закони.
Чл. 142. Обемът на предоставените данни 
се определя от целите, за които данните се 
предоставят.
Чл. 143. Процедурата за предоставяне на 
данни започва с подаване на писмено заявле-
ние в свободен текст до органа, съхраняващ 
съответния регистър.
Чл. 144. В заявлението задължително се 
посочват законовите основания за предоставяне 
на данните.
Чл. 145. Предоставянето на данните от 
органа, съхраняващ съответния регистър, се 
извършва в искания от заявителя вид и носител 
само когато това е технически възможно за 
изпълнение от органа.
Чл. 146. След разглеждане на заявлението 
органът, съхраняващ съответния регистър, из-
готвя писмен отговор.
Раздел II
Предоставяне на достъп
Чл. 147. Предоставянето на достъп се из-
вършва само до регистрите, поддържани на 
национално ниво.
Чл. 148. (1) Достъпът се осъществява от-
далечено по електронен път с ползване на 
квалифициран електронен подпис, издаден 
в съответствие с изискванията на Закона за 
електронния документ и електронния подпис, 
чрез потребителски или програмен интерфейс. 
Достъпът чрез програмен интерфейс може да се 
осъществи с други мерки и средства за защита.
(2) Квалифицираният електронен подпис 
трябва да съдържа ЕГН на автора на елек-
тронния подпис.
Чл. 149. Обемът на предоставените данни 
чрез достъп до регистрите се определя от це-
лите, за които достъпът се предоставя, и при 
спазване изискванията на Закона за защита на 
личните данни.
Чл. 150. (1) Процедурата за предоставяне 
на достъп започва с подаване на писмено 
заявление в свободен текст до министъра на 
регионалното развитие и благоустройството.
(2) В заявлението задължително се посоч-
ват законовите основания за предоставяне на 
достъпа.
Чл. 151. (1) За предоставяне на достъп се 
сключва споразумение между министъра на 
регионалното развитие и благоустройството и 
потребителя.
(2) Със споразумението се определят усло-
вията за достъп, предметът на споразумението, 
обемът на предоставените данни, задълженията 
на страните, срокът на действие, условията за 
контрол на достъпа, техническите параметри 
и други.
Чл. 152. (1) Достъпът се предоставя от 
Министерството на регионалното развитие и 
благоустройството, Главна дирекция „ГРАО“.
(2) Едновременен достъп с повече от един 
квалифициран електронен подпис на едно лице 
не се допуска.
(3) Потребителят осигурява техническите 
условия и средства за получаване на данните.
Чл. 153. (1) Достъпът се предоставя на 
потребителя или на определени от него лица. 
(2) Кметът на общината определя за те-
риторията на цялата община длъжностните 
лица по гражданска регистрация, на които се 
предоставя достъп, и посочва задълженията им 
във връзка с предоставения достъп.
(3) За лицата с предоставен достъп задъл-
жително се посочват име и ЕГН, длъжност, 
отдел/звено, дирекция, адрес на електронна 
поща, телефон за връзка.
Чл. 154. (1) В случаите на предоставен достъп 
на ново лице или при прекратен достъп на лице 
потребителят своевременно уведомява писмено 
Министерството на регионалното развитие и 
благоустройството, Главна дирекция „ГРАО“.
(2) При прекратяване на достъпа за опре-
делено лице потребителят посочва датата и 
причината, поради която се прекратява достъпът.
Чл. 155. След предоставяне или прекратя-
ване на достъп на лице Министерството на 
регионалното развитие и благоустройството, 
Главна дирекция „ГРАО“, писмено уведомява 
потребителя.
Чл. 156. Предоставянето на данни от регис-
трите, поддържани на национално ниво, с цел 
осъществяване на текущ обмен на данни се из-
вършва при условията и по реда на чл. 149 – 151 
или по ред, определен в друг нормативен акт.